**Ministru kabineta noteikumu projekta “Grozījumi Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”” (turpmāk – noteikumu projekts) izstrādāts, lai nodrošinātu, ka alkoholisko dzērienu akcīzes nodokļa deklarācijā tiktu norādīta informācija par mazo alkoholisko dzērienu darītavā saražotajiem pārējiem alkoholiskajiem dzērieniem, kuriem piemēro akcīzes nodokļa likmi 50 procentu apmērā no pārējo alkoholisko dzērienu pamatlikmes.Noteikumu projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par akcīzes nodokli” 12.panta ceturtā daļa *(redakcijā, kas stāsies spēkā 2019.gada 1. martā*), kas paredz, ka par vienā kalendāra gadā mazo alkoholisko dzērienu darītavu saražotajiem pārējiem alkoholiskajiem dzērieniem par 1000 litriem absolūtā spirta piemēro likmi 50 procentu apmērā no noteiktās likmes - pārējiem alkoholiskajiem dzērieniem (par 100 litriem absolūtā spirta). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018.gada 25.oktobrī tika pieņemts likums „Grozījumi likumā „Par akcīzes nodokli””, papildinot likumu “Par akcīzes nodokli” ar 12.panta ceturto un piekto daļu un pārejas noteikumu 108.punktu, tādējādi nosakot, ka no 2019.gada 1.marta mazo alkoholisko dzērienu darītavu vienā kalendāra gadā saražotajiem pārējiem alkoholiskajiem dzērieniem (par 1000 litriem absolūtā spirta) piemērojama akcīzes nodokļa likme 50 procentu apmērā no pārējo alkoholisko dzērienu pamatlikmes.Noteikumu projekts paredz precizēt alkoholisko dzērienu akcīzes nodokļa deklarācijas veidlapu un tajā norādāmo informāciju.Šobrīd Ministru kabineta 2010.gada 30.marta noteikumu Nr.300 "Noteikumi par akcīzes nodokļa deklarācijas veidlapām un to aizpildīšanas kārtību" (turpmāk – Ministru kabineta 2010.gada 30.marta noteikumi Nr.300) 2.pielikumā "Alkoholisko dzērienu akcīzes nodokļa deklarācija" nav iekļauta aile ar aprēķināmo akcīzes nodokli par mazo alkoholisko dzērienu darītavu vienā kalendāra gadā saražotajiem pārējiem alkoholiskajiem dzērieniem, kuriem piemērojama akcīzes nodokļa likme 50 procentu apmērā no pārējo alkoholisko dzērienu pamatlikmes. Ievērojot minēto, noteikumu projekts paredz izteikt jaunā redakcijā Ministru kabineta 2010.gada 30.marta noteikumu Nr.300 2. pielikumu, paredzot iespēju aprēķināt akcīzes nodokli mazo alkoholisko dzērienu darītavu vienā kalendāra gadā saražotajiem pārējiem alkoholiskajiem dzērieniem.Noteikumu projekts paredz, ka Alkoholisko dzērienu akcīzes nodokļa deklarācijas 11.ailē “Pārējie alkoholiskie dzērieni, kas saražoti mazajā alkoholisko dzērienu darītavā”, iekļauj arī no citas dalībvalsts mazās alkoholisko dzērienu darītavas saņemto pārējo alkoholisko dzērienu daudzumu, ja šo alkoholisko dzērienu pārvietošanai ir noformēts dokuments, kas noteikts Eiropas Komisijas 2009. gada 24. jūlija Regulā (EK) Nr. 684/2009, ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (turpmāk – regula Nr. 684/2009), kura 17. “l” ailē "Izcelsmes apraksts" un 17.”n” ailē "Ražotāja lielums" ir norādīta informācija atbilstoši regulā Nr. 684/2009 noteiktajām prasībām vai dokuments, kas noteikts Komisijas 1992. gada 17. decembra Regulā (EEK) Nr. 3649/92 par vienkāršotiem pavaddokumentiem (turpmāk – regula Nr. 3649/92), kura 14. ailē "Sertifikāti (dažiem vīniem, stipriem alkoholiskiem dzērieniem, mazām alus darītavām un spirta rūpnīcām)" ir norādīta informācija atbilstoši regulā Nr. 3649/92 noteiktajām prasībām un akcīzes nodokļa maksātājs akcīzes nodokļa deklarācijai ir pievienojis (norādījis alkoholisko dzērienu deklarācijas 44.rindā) dokumenta numuru, ar kuru no citas dalībvalsts mazās alkoholisko dzērienu darītavas saņemti pārējie alkoholiskie dzērieni.Šobrīd nav noteikts, kurā Ministru kabineta 2010.gada 30.marta noteikumu Nr.300 2.pielikuma "Alkoholisko dzērienu akcīzes nodokļa deklarācija" un 3.pielikuma “Tabakas izstrādājumu akcīzes nodokļa deklarācija” rindā jānorāda akcīzes preču noliktavā iznīcināto alkoholisko dzērienu un tabakas izstrādājumu daudzumu. Noteikumu projekts paredz papildināt Ministru kabineta 2010.gada 30.marta noteikumu Nr.300 23.5 apakšpunktu un 37.5 apakšpunktu ar vārdiem “akcīzes preču noliktavā iznīcināto”, tādējādi nosakot, ka akcīzes preču noliktavā iznīcināto alkoholisko dzērienu daudzumu norāda alkoholisko dzērienu akcīzes nodokļa deklarācijas 17.rindā, bet akcīzes preču noliktavā iznīcināto tabakas izstrādājumu daudzumu norāda tabakas izstrādājumu akcīzes nodokļa deklarācijas 22.rindā.Gadījumos, kad dabasgāzes galalietotājs vienlaicīgi ir dabasgāzes pārvades un uzglabāšanas sistēmas operators, tam kā dabasgāzes galalietotājam ir jāsniedz dabasgāzes akcīzes nodokļa deklarācija. Savukārt, atbilstoši Ministru Kabineta 2017.gada 4.aprīļa noteikumu Nr.199 “Noteikumi par dabasgāzes apriti un akcīzes nodokļa piemērošanas kārtību” 5.1.apakšpunktam dabasgāzes pārvades un uzglabāšanas sistēmas operatoram katru mēnesi līdz taksācijas periodam sekojošā mēneša piecpadsmitajam datumam Valsts ieņēmumu dienestā jāiesniedz informāciju par katra dabasgāzes tirgotāja galalietotājam tirgoto un piegādāto kopējo dabasgāzes apjomu taksācijas periodā, neizmantojot dabasgāzes sadales sistēmu. Lai gadījumā, kad dabasgāzes pārvades un uzglabāšanas sistēmas operators iesniedz dabasgāzes akcīzes nodokļa deklarāciju, vienlaicīgi varētu iesniegt arī Ministru Kabineta 2017.gada 4.aprīļa noteikumu Nr.199 5.1. apakšpunktā noteikto informāciju, noteikumu projekts paredz izteikt jaunā redakcijā Ministru kabineta 2010.gada 30.marta noteikumu Nr.300 5.pielikumu “Dabasgāzes akcīzes nodokļa deklarācija”, paredzot dabasgāzes pārvades un uzglabāšanas sistēmas operatoram iespēju vienlaicīgi iesniegt Ministru Kabineta 2017.gada 4.aprīļa noteikumu Nr.199 5.1.apakšpunktā noteikto informāciju.Novēršot pārrakstīšanās kļūdu, Ministru kabineta 2010.gada 30.marta noteikumos Nr.300 uzskatīt V2 nodaļas līdzšinējo 55.7., 55.8., 55.9., 55.10., 55.11., 55.12., 55.13., 55.14., 55.15., 55.16.punktu attiecīgi par V2 nodaļas 55.21., 55.22., 55.23., 55.24., 55.25., 55.26., 55.27., 55.28. 55.29., 55.30.punktu. Tādējādi ir novērsta dublēšanās 55.7., 55.8., 55.9., 55.10., 55.11., 55.12., 55.13., 55.14., 55.15., 55.16.punktā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz:1. komersantiem, kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar pārējiem alkoholiskajiem dzērieniem, kas saražoti mazajā alkoholisko dzērienu darītavā. Šobrīd ir 60 komersanti, kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar pārējiem alkoholiskajiem dzērieniem, kas saražoti mazajā alkoholisko dzērienu darītavā;
2. komersantiem, kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar alkoholiskajiem dzērieniem. Šobrīd ir 213 komersanti, kas ir saņēmuši speciālo atļauju (licenci) apstiprināta noliktavas turētāja darbībai ar alkoholiskajiem dzērieniem;
3. komersantiem, kas atbilstoši speciālajai atļaujai (licencei) apstiprināta noliktavas turētāja darbībai, veic darbības ar tabakas izstrādājumiem. Šobrīd ir 23 komersanti, kas ir saņēmuši speciālo atļauju (licenci) apstiprināta noliktavas turētāja darbībai ar tabakas izstrādājumiem;
4. dabasgāzes pārvades un uzglabāšanas sistēmas operatoru.
 |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums administratīvo slogu nepalielina, bet dabasgāzes pārvades un uzglabāšanas sistēmas operatoram samazina administratīvo slogu, jo divu dokumentu vietā Valsts ieņēmumu dienestā būs jāiesniedz viens dokuments. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Noteikumu projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi publicēta Finanšu ministrijas mājas lapā http://www.fm.gov.lv sadaļā „Sabiedrības līdzdalība” – „Tiesību aktu projekti” – „Nodokļu politika”.Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēja sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Informācija par noteikumu projektu 2019.gada 11.februārī ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”, adrese:<http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project538> |
| 3. | Sabiedrības līdzdalības rezultāti |  |
| 4. | Cita informācija | Sabiedrība pēc normatīvā akta pieņemšanas tiks informēta par publikāciju Latvijas Republikas oficiālajā elektroniskajā izdevumā „Latvijas Vēstnesis”, kā arī tas tiks ievietos bezmaksas normatīvo aktu datubāzē [www.likumi.lv](http://www.likumi.lv) |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde pēc būtības neietekmē noteikumu projekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.Noteikumu projekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Noteikumu projekts tiks realizēts Valsts ieņēmumu dienesta esošo finanšu līdzekļu ietvaros. |

Finanšu ministrs J. Reirs

Rudzīte 67120137

Inga.Rudzite@vid.gov.lv